钦定古今图书集成/历象汇编/岁功典/第023卷 > 元日早朝行 鲍防
## 钦定古今图书集成/历象汇编/岁功典/第023卷 > 元日早朝行 鲍防

乾元发生春为宗，盛德在木斗建东。东方岁星大明
宫，南山喜气摇晴空。望云五等舞万玉，献寿一声出
千峰。文昌随彩礼乐正，太平下直旌旗红。师旷应律
调黄钟，王良运策调时龙。元冥无事归朔土，青帝放
身入朱宫。《九韶》九变五声里，四方四友一身中。天何
言哉乐无穷，广成彭祖为三公。野臣潜随击壤老，日
下鼓腹歌可封。